
ROZSUDOK V MENE SLOVENSKEJ REPUBLIKY Podľa § 41 ods.3 Trestného zákona z r u š u j e sa výrok o vine, treste v rozsudku Okresného súdu Prievidza, sp. zn. 1T 69/2025 zo dňa 06.10.2025, právoplatným dňa 06.10.2025 a: rozhodol: O b ž a l o v a n ý : A. B. C. D. E. F. G. C. , nar. XX.XX.XXXX v H., okres I., trvale bytom I., J. K. XXX/XX, uznáva
sa
za
vinného , že:
1) dňa 24.08.2024 v čase o 00:20 hodine viedol v Meste I. po miestnej komunikácii na ulici A. J. L. D. a následne po miestnej komunikácii na ulici B. osobné motorové vozidlo značky Peugeot 207, EČ: I. M., kde bol pred budovou číslo X zastavený a kontrolovaný hliadkou Obvodného oddelenia Policajného zboru v I. z dôvodu, že na motorovom vozidle nebol funkčný ľavý predný svetlomet a následne bol hliadkou Policajného zboru podrobený dychovej skúške s negatívnym výsledkom, avšak nakoľko javil známky požitia inej návykovej látky prejavujúce sa zväčšenými zrenicami, začervenanými očami a zvláštnou gestikuláciou, bol hliadkou Policajného zboru vyzvaný k podrobeniu sa orientačnému testu na zistenie prítomnosti návykovej látky, s pozitívnym výsledkom na prítomnosť metamfetamínu a amfetamínu a preto bol následne vyzvaný k podrobeniu sa lekárskemu vyšetreniu na zistenie požitia inej návykovej látky v zdravotníckom zariadení, s čím súhlasil a vykonaným odberom, vyšetrením biologického materiálu a následným znaleckým skúmaním bola u obžalovaného stanovená hodnota koncentrácie metamfetamínu v krvi 318 ng/ml a hodnota koncentrácie amfetamínu v krvi 58 ng/ml, pričom vzhľadom na preukázané koncentráciu návykovej látky – metamfetamínu, nebol v čase zastavenia hliadkou Policajného zboru spôsobilý spoľahlivo a bezpečne viesť a ovládať motorové vozidlo, 2) dňa 12.09.2024 v čase o 01:55 hodine viedol v Meste I. po miestnej komunikácii na ulici C. N. smerom na ulicu O. M. osobné motorové vozidlo značky Peugeot 207 TEČ: I. M., kde bol na ulici O. M. L. I. I. I. I. P. zastavený a kontrolovaný hliadkou Obvodného oddelenia Policajného zboru v I. z dôvodu, že hliadka Policajného zboru mala vedomosť, že motorové vozidlo používa osoba, ktorá má zadržaný vodičský preukaz a následne bol hliadkou Policajného zboru podrobený dychovej skúške s negatívnym výsledkom, avšak nakoľko javil známky požitia inej návykovej látky prejavujúce sa rozšírenými zrenicami, spomalenými reakciami a nezrozumiteľnou rečou bol hliadkou PZ vyzvaný k podrobeniu sa orientačnému testu na zistenie prítomnosti návykovej látky, s pozitívnym výsledkom na prítomnosť metamfetamínu, amfetamínu a Delta-9-tetrahydrokanabinolu (THC) a preto bol následne vyzvaný k podrobeniu sa lekárskemu vyšetreniu na zistenie požitia inej návykovej látky v zdravotníckom zariadení, s čím súhlasil a vykonaným odberom, vyšetrením biologického materiálu a následným znaleckým skúmaním bola u obvineného stanovená hodnota koncentrácie metamfetamínu v krvi 278 ng/ml, hodnota koncentrácie amfetamínu v krvi 84 ng/ml a hodnota koncentrácie Delta-9tetrahydrokanabinolu (THC) v krvi 4 ng/ml, pričom vzhľadom na preukázané koncentrácie návykových látok a ich kumulatívny efekt nebol v čase zastavenia hliadkou Policajnou hliadkou spôsobilý spoľahlivo a bezpečne viesť a ovládať motorové vozidlo,
teda v bodoch 1) a 2) vykonával v stave vylučujúcom spôsobilosť, ktorý si privodil vplyvom návykovej látky inú činnosť, pri ktorej mohol ohroziť život alebo zdravie ľudí alebo spôsobiť značnú škodu na majetku, tým
spáchal
v bodoch 1) a 2) pokračovací prečin ohrozenia pod vplyvom návykovej látky podľa § 289 ods.1 Trestného zákona číslo 300/2005 Z.z. v znení Zákona číslo 40/2024 Z.z. a za to sa odsudzuje Podľa § 289 ods.1 Trestného zákona, § 41 ods.3 Trestného zákona, § 38 ods.2 Trestného zákona, § 36 písm. l), n) Trestného zákona, § 37 písm. m) Trestného zákona k spoločnému trestu odňatia slobody v trvaní 8 (osem) mesiacov. Podľa § 49 ods.1 písm. a) Trestného zákona, § 50 ods.1 Trestného zákona sa výkon uloženého trestu podmienečne odkladá na skúšobnú dobu v trvaní 26 (dvadsaťšesť) mesiacov. Podľa § 61 ods.1,2 Trestného zákona, § 41 ods.3 Trestného zákona, § 38 ods.2 Trestného zákona, § 36 písm. l), n) Trestného zákona, § 37 písm. m) Trestného zákona ukladá sa mu spoločný trest zákazu činnosti viesť motorové vozidlá všetkého druhu v trvaní 26 (dvadsaťšesť) mesiacov. odôvodnenie: Podľa § 72 ods.2 Trestného poriadku tento rozsudok odôvodnenie n e o b s a h u j e , pretože na hlavnom pojednávaní sa obžalovaný, prokurátor vzdali práva na podanie odvolania. Poučenie: Proti tomuto rozsudku je možné podať odvolanie v lehote 15 dní odo dňa jeho oznámenia cestou tunajšieho súdu ku Krajskému súdu v Trenčíne.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2026:3825010950.3 (dáta aktuálne k 12. 11. 2026). Záväzné je znenie zverejnené súdom.




